A. સીટી સ્કેન ગાઈડેડ ન્યુક્લિઓલાઈસીસ નામના આ ઈલાજમાં સોયથી મોટા કદની નળી કેન્યુલાનો ઉપયોગ કરવામાં આવે છે. સીટી સ્કેનમાં જોતાં જોતાં દરેક બે-ત્રણ મીમી. ઉપર તેને ધીરે ધીરે ગાદી તરફ એવી રીતે પસાર કરવામાં આવે છે કે કોઈપણ નસને અડ્યા વિના અને મેરૂદંડથી દૂર એવી સુરક્ષિત રીતે ગાદીના મધ્યભાગમાં કેન્યુલા (નળી)ને પહોંચાડવામાં આવે છે. ત્યારબાદ સીટી સ્કેન કરી તેનું યોગ્ય સ્થળ નક્કી કરીને અને ગાદીના મધ્યભાગમાં ખૂબ નાનો ચીરો કરીને જગ્યા કરવામાં આવે છે. એ સાથે લોકલ એનેસ્થેસિયા એટલે કે ત્યાં ચામડી છેક સુધી બહેરી કરવામાં આવે છે અને ઘણીવાર જગ્યા પહોળી કરવા માટે આઝોનનો ઉપયોગ પણ કરી શકાય છે. આ પ્રક્રિયામાં નહિવત્ દુઃખાવો થાય છે. કોઈ બેભાન કરવાની કે ચામડી ઉપર ટાંકા લેવાની જરૂર પડતી નથી. આ સિવાય સીટી સ્કેનમાં જોઈને સચોટ રીતે જે નાના સાંધા ઉપર સોજો આવ્યો હોય તેમાં ફેસેટ જોઈન્ટ બ્લોક એટલે કે તે સાંધામાં ઈન્જેક્શન વડે રાહત થાય તેવી દવા મૂકવામાં આવે છે.